BWG เทิร์นอะราวด์! ไตรมาส 2 พลิกกำไร 14 ลบ.
BWG รายได้ไตรมาส 2/65 พุ่ง 699 ลบ. โต 20% จากปีก่อน หนุนงบพลิกกำไร 14 ลบ. จากปีก่อนขาดทุน 23 ลบ.
BWG รายได้ไตรมาส 2/65 พุ่ง 699 ลบ. โต 20% จากปีก่อน หนุนงบพลิกกำไร 14 ลบ. จากปีก่อนขาดทุน 23 ลบ.
15 ส.ค. 2565

นางสาวณัฐพรรณ เหลืองวิริยะ กรรมการและรองกรรมการผู้จัดการสายงานพัฒนาธุรกิจและสื่อสารองค์กร บริษัท เบตเตอร์ เวิลด์ กรีน จำกัด (มหาชน) หรือ BWG เปิดเผยว่า ตลอดระยะเวลาหลายปีที่ผ่านมา BWG ยังคงเป็นบริษัทผู้นำด้านการจัดการกากอุตสาหกรรมที่ครบวงจรของประเทศไทย มีลูกค้ากลุ่มโรงงานอุตสาหกรรมต่างให้ความไว้วางใจมาอย่างยาวนาน และยังได้รับงานก่อสร้างของทางภาครัฐอย่างต่อเนื่องเกี่ยวกับโครงการฟื้นฟูลำห้วยคลิตี้จากการปนเปื้อนสารตะกั่ว จังหวัดกาญจนบุรี โดยบริษัทยังเป็นหนึ่งในกำลังหลักที่พยายามผลักดันเรื่อง BCG ทำให้กากอุตสาหกรรมเกิดประโยชน์สูงสุด และเป็นมิตรกับสิ่งแวดล้อม
โดยฝ่ายวิจัยและพัฒนาของบริษัทฯ สามารถคิดค้นการแปรรูปกากอุตสาหกรรมให้เป็นก้อนเชื้อเพลิง (Solid Recovered Fuel: SRF) ที่มีค่าความร้อนอย่างเหมาะสม ซึ่งในปัจจุบัน บริษัทฯ จดอนุสิทธิบัตรด้านกระบวนการผลิตผลิตภัณฑ์ทดแทนเชื้อเพลิงเป็นที่เรียบร้อยแล้ว โดยเชื้อเพลิง SRF ถูกจำหน่ายให้กับโรงไฟฟ้าของบริษัทในเครือ และสามารถขยายฐานลูกค้าไปยังกลุ่มโรงปูนซีเมนต์ซื้อเชื้อเพลิงประเภทนี้ไปใช้แทนถ่านหินได้อีกด้วย
นอกจากนี้ประกาศจากคณะกรรมการนโยบายพลังงานแห่งชาติ (กพช.) เรื่องโควต้าการรับซื้อไฟฟ้าจากขยะอุตสาหกรรม 100 เมกะวัตต์ เมื่อเดือนมิถุนายน 2565 ก็กลายเป็นปัจจัยสนับสนุนการผลิตและจำหน่ายเชื้อเพลิง SRF ในอนาคต